# Kontrollutvalgets beretning for år 2024

I henhold til NIFs lov og, lov for NMK Nore og Uvdal avgir herved kontrollutvalget i **NMK Nore og Uvdal** sin beretning.

Kontrollutvalget skal kontrollere at styret utfører de oppgaver styret er tillagt etter NMK Nore og Uvdal sin lov.

## Vi har utført følgende handlinger

Kontrollutvalget har deltatt på 2 møter, 1 ved konstituering av styret, og et med regnskapsansvarlig .

Vi har fått opplysninger som vi har bedt om fra NMK Nore og Uvdals styre.

Vi har fortløpende fått tilsendt både innkalling og styrets protokoller.

Vi har ikke foretatt regnskapsrevisjon og kontrollert resultatregnskap, balanse og noter, da dette er ivaretatt av egne revisorer.

## Kontrollutvalget har følgende merknader til forvaltningen av NMK Nore og Uvdal

Kontrollutvalget har mottatt styremøteprotokoller for 2024 , protokollene er godt utarbeidet og gir et godt innblikk i hva som er bestemt på styremøtene.

Kontrollutvalgets kommentarer:

1. Styret berømmes for god oversikt og rutiner. De har tatt et godt grep rundt dette med manglende rutiner for håndtering av oppgjør under arrangement.
2. Innkallingsrutiner for styremøter , og innkalling til årsmøtet, med de frister som hører med der , er helt korrekt utført.
3. Regnskapet er ført på hvert enkelt prosjekt, noe som er gode verktøy for budsjettarbeid i sportskomiteene.
4. Styret har innført nye rutiner for blant annet å følge opp, og få tilbakemeldinger fra sportskomiteene, dette er gode tiltak som bare må berømmes.
5. Det er samsvar mellom protokoll og vedtak, slik at nye investeringer er forankret der det skal være.
6. Kontrollutvalget ønsker det gode samarbeidet med styret videreført, med deltagelse på 2 styremøter iløpet av året, for å opprettholde den gode dialog det har vært i 2024. Styret og kontrollutvalget har jobbet mot samme mål, og det er all grunn til å rose det sittende styret for det arbeid som er utført.

Basert på det materialet vi har fått oss forelagt, er det ikke grunn for ytterligere merknader ut over det som fremgår av denne beretningen.

## Kontrollutvalget har følgende merknader til det fremlagte regnskapet

Kontrollutvalget har ingen merknad til det fremlagte regnskap.

## Konklusjon

Det er kontrollutvalgets konklusjon at styret har gjort en kjempegod innsats og at det er viktig for kontrollutvalget å bli involvert underveis i året, slik det har vært gjort i 2024.

Kontrollutvalget anbefaler at styrets beretning, og NMK Nore og Uvdals årsregnskap for 2024 godkjennes av årsmøtet.

Uvdal 13/3 - 2025

Torill Karlsrud Gro Rudi